સિક્કાની બીજી બાજુ બતાવતાં ડૉ. આઇન્સ્ટાઇન લખે છે, "આજે માણસ પાસે જે કંઇ છે, તે સદીઓના વ્યક્તિગત રચનાત્મક પ્રયાસોને આભારી છે. દા.ત. એક વિરલાએ ધાન્યની શોધ કરી તો બીજાએ વસ્ત્રની; કોઇ ચક્ર શોધી લાવ્યો તો કોઇએ ચક્રનો ઉપયોગ કરી વાહન કે વરાળયંત્ર વિકસાવ્યું. વાસ્તવમાં આવા એકલવીરો જ મથી મથીને નવાં જીવનમૂલ્યો સ્થાપિત કરે છે, જેને બીજા આંખ મીંચીને સ્વિકારે છે. સમષ્ટિની આ રસાળ ધરણી પર કરાતા રચનાત્મક વ્યક્તિગત પ્રયાસોથી માનવજીવન સગવડભર્યું બન્યું છે. આમ સમષ્ટિ અને વ્યક્તિ એકબીજાનાં પૂરક છે."